წმინდა ნიკოლოზის ციხესიმაგრე

წმინდა ნიკოლოზის ციხესიმაგრე (ხორ. Tvrđava sv. Nikole) — ციხესიმაგრე წმინდა ანტონის არხის შესასვლელთან, ქალაქ შიბენიკის მახლობლად ცენტრალურ დალმაციაში, ხორვატია. 2017 წელს იგი შეიტანეს იუნესკოს მსოფლიო მემკვიდრეობის ძეგლების სიაში, როგორც ვენეციის თავდაცვითი ნაგებობების ნაწილი. ორწლიანი სარეკონსტრუქციო სამუშაოების შემდეგ, ციხესიმაგრე ვიზიტორებისთვის გაიხსნა 2019 წლის ივლისში. ისტორია ქალაქ შიბენიკს გააჩნია საფორტიფიკაციო სისტემა, რომელიც შედგება ოთხი ციხესიმაგრისგან: წმინდა ნიკოლოზის ციხესიმაგრე წმინდა მიხეილის ციხესიმაგრე წმინდა იოანეს ციხესიმაგრე ბარონის ციხესიმაგრე მხოლოდ წმინდა ნიკოლოზის ციხესიმაგრე მდებარეობს ზღვაში, შიბენიკის პორტის შესასვლელთან, დანარჩენი სამი კი ხმელეთზეა. წმინდა ნიკოლოზის ციხესიმაგრე აშენებულია წმინდა ანტონის არხის შესასვლელის მარცხენა მხარეს, კუნძულზე რომელსაც ეწოდება ლიულიევაცი. კუნძული მდებარეობს შიბენიკის არხის შესასვლელთან, იადრიას სანაპიროს შუქურის პირდაპირ. წმინდა ნიკოლოზის ციხესიმაგრემ სახელი მიიღო წმინდა ნიკოლოზის ბენედიქტელთა მონასტრისგან, რომელიც თავდაპირველად კუნძულზე მდებარეობდა, მაგრამ ციხესიმაგრის მშენებლობის გამო, იგი დაანგრიეს. შიბენიკის ადგილობრივი ხორვატი მოსახლეობის თხოვნით, ვენეციელმა კაპიტანმა ალვიზე კანალმა 1525 წლის 30 აპრილს გადაწყვიტა ციხესიმაგრის აშენება კუნძულ ლიულიევაცზე. ციხესიმაგრე დააპროექტა და ააშენა ცნობილმა ვენეციელმა არქიტექტორმა და მშენებელმა ჯანჯიროლამო სანმიკელიმ. იგი ააგეს XVI საუკუნეში თურქული ნავების პორტში შეღწევის აღსაკვეთად. წმინდა ნიკოლოზის ციხესიმაგრე აღჭურვილი იყო 32 ზარბაზნით. რესურსები ინტერნეტში St. Anthony's channel official website Explore St Nicholas’ Fortress in the UNESCO collection on Google Arts and Culture სქოლიო